DOM ZDRAVLJA DUBROVNIK

Dr.Ante Starčevića 1

20 000 Dubrovnik

Datum: 11.06.2024.

Obrazloženje I.Rebalansa Financijskog plana

Doma zdravlja Dubrovnik za 2024.g.,

**Sažetak djelokruga rada:**

Dom zdravlja Dubrovnik obavlja sljedeće djelatnosti:

- Sudjelovanje u nastavnom radu na obuci i usavršavanju zdravstvenih djelatnika , te obavljanje stručnih administrativno-tehničkih i komercijalnih poslova za bivše zaposlenike Doma zdravlja koji su ostvarili pravo na privatizaciju djelatnosti

- Sanitetski prijevoz

- Obiteljska medicina

- Dentalna zdravstvena zaštita

- Zdravstvena zaštita žena

- Zdravstvena zaštita predškolske djece

- Medicina rada

- Laboratorijska dijagnostika

- Radiološka djelatnost – ortopan

- Patronažna zdravstvena zaštita

- Zdravstvena njega

- Palijativna skrb bolesnika

- Specijalističko-konzilijarna zdravstvena zaštita , dijagnostika i medicinska rehabilitacija, osim bolničkog liječenja iz područja ortodoncije i oralne kirurgije

- Specijalističko-konzilijarna zdravstvena zaštita

- Klinička radiologija

**Prihodi i primici u 2024. godini:**

Prihodi i primici Doma zdravlja Dubrovnik za 2024. godinu planirani su na temelju ostvarenih prihoda u 2023. godini, te procjene prihoda za 2024.g.

Prihodi i primici sastoje se od : vlastitih prihoda, prihoda temeljem ugovora s HZZO-om, prihoda od nadležnog proračuna (decentralizirana sredstva, programa ustanova u zdravstvu, poticanje mjera za zdravstvene radnike...), prihoda za posebne namjene (participacija, dopunsko osiguranje), pomoći, donacija, te prihoda od prodaje ili zamjene nefinancijske imovine.

Ukupni prihodi i primici planirani za 2024.g. iznose 7.476.512,81 Eur što umanjeno za donos manjka od 525.020,56 Eur čini 6.951.492,25 Eur raspoloživih prihoda, dok su u izvornom planu bili planirani u iznosu 6.240.702, što znači da su prihodi za 2024.g. I.rebalansom povećani za 19,80%.

Najveći dio prihoda čine prihodi od HZZO-a (673) koji su u 2024.g. planirani u iznosu 6.193.395,81Eur troše se uglavnom na troškove za zaposlene, materijalne troškove, rashode za usluge, te ostale nespomenute rashode poslovanja. Prihodi od HZZO-a su izvornim planom bili planirani u iznosu 4.923.514 Eur, što znači da su planirani prihodi od HZZO-a I.rebalansom povećani za 25,79%. Prihodi su uglavnom povećani zbog nove uredbe o plaćama u javnim službama kojom su se plaće značajno povećale.

Vlastiti prihodi (641, 642, 661, 683) u izvornom planu planirani su u iznosu 668.000 Eur, rebalansom su planirani prihodi ostali nepromijenjeni. Vlastiti prihodi uglavnom su rezultat prihoda od zakupa prostora, prefakturiranih zajedničkih troškova, usluga zubnih tehničara, turističkih ambulanti, te usluga medicine rada. Iz vlastitih prihoda financira se jedan dio rashoda za zaposlene, razni materijalni i financijski rashodi, te dio rashoda za nebavu nefinancijske imovine.

Prihode od nadležnog proračuna (671) čine Decentralizirana sredstva koja su izvornim planom za 2024.g. plananirana u iznosu 335.748 Eur, dok su rebalansom smanjena na 205.740,00 Eur, što je za 38,72 % manje. Prihodi od decentraliziranih sredstava namijenjeni su za usluge tekućeg i insvesticijskog održavanja građevina, opreme i vozila, računalne usluge, te nabavu nefinancijske imovine. Prihodi od nadležnog proračuna sastoje se još od prihoda iz Aktivnosti Sufinanciranje hitne medicinske pomoći u turističkoj sezoni, Poticanje mjera za zdravstvene radnike, Sufinanciranje palijativne skrbi, te Sufinanciranje zdravstvene zaštite na otocima i poslovne djelatnosti, koji su I.rebalansom planirani u iznosu 125.377,00, što je za 28% više u odnosu na izvorni plan kada je planirano 97.940 Eur.

Prihode od Pomoći čine Pomoći od izvanproračunskih korisnika koje su izvornim planom planirane u iznosu 30.000 Eur, dok su rebalansom povećane na 55.000 Eur, jer se ove pomoći uglavnom odnose na prihod od HZZO-a za isplatu Covid dodatka koji se u 2023.g., a po 2023.g. je rađen plan, nije isplaćivao nekoliko mjeseci, a u 2024.g. je planirano da će se ovaj prihod ostvariti svih 12 mjeseci godine (HZZO- 634). Pomoći proračunskim korisnicima iz proračuna koji im nije nadležan (636)su planirane u iznosu 65.000 EUR ili 30% više u odnosu na izvorni plan za 2024.g., rebalansom je planirano povećanje jer je potpisan dodatni ugovor s Općinom Župa Dubrovačka. Pomoći iz državnog proračuna temeljem prijenosa EU sredstava (638)izvornim planom planirane su 70.000 Eur, rebalansom su povećane 14,28%, što iznosi 80.000 Eur za 2024.g., namijenjene su uglavnom za financiranje rashoda za plaće, doprinose na plaće, te ostalih troškova po sklopljenim ugovorima.

Prihode za posebne namjene (652) čine prihodi od participacija i dopunskih zdravstvenih osiguranja pacijenata, planirani su u iznosu 70.000 Eur ili 11,11% više u odnosu na izvorni plan, troše se na plaće i doprinose na plaće.

Prihodi od donacija (663) planirani su u iznosu 2.000 Eura, čine ih uglavnom donacije od trgovačkih društava za služe za pokriće troškova sudjelovanja na seminarima. Planirani iznos je rebalasnom ostao nepromijenjen.

Prihodi od prodaje nefinancijske imovine (652) izvornim planom planirani su u iznosu 500 Eur, dok su rebalansom povećani na 12.000 Eur jer su naknade štete za vozila do rebalasa već uplaćene u iznosu od 9.473,13 Eur.

**Rashodi i izdaci u 2024.g.:**

Rashodi i izdaci Financijskog plana za 2024.g. planirani su na temelju rashoda i izdataka ostvarenih u 2023.g., te na temelju procijenjenih rashoda i izdataka za 2024.g.

Planirani su ukupni rashodi i izdaci u iznosu 7.476.512,81 Eur ili 19,80% više u odnosu na izvorni plan za 2024.g. Ukupni rashodi uključuju rashode ostvarene u 2024.g. (6.951.492,25 Eur), te prenesni manjak iz prethodne godine 525.020,56 Eur.

Najveću stavku rashoda čine rashodi za zaposlene (31) koji su rebalansom povećani s 4.611.125 Eur na 5.708.750 Eur, razlog povećanja je što se sanitetski prijevoz nije odvojio od Doma zdravlja Dubrovnik od 01.01.2024. kako je planirano, te zbog nove Uredbe o plaćama u javnim službama kojom su rashodi za plaće značajno porasli. Rashodi za plaće sastoje je od bruto plaće (311= 4.750.000 Eur) , doprinosa na plaće (313= 783.750 Eur), te ostale rashode za zaposlene (312 - regres, božićnica, otpremnine, darovi za djecu i sl.= 175.000 Eur), financiraju se najvećim dijelom iz prihoda od HZZO-a, zatim iz vlastitih prihoda, manjim dijelom iz prihoda od nadležnog proračuna, iz prihoda za posebne namjene, te pomoći.

Materijalni rashodi (32) izvornim planom planirani u iznosu 1.091.000 Eur, rebalansom su povećani na 1.119.000 Eur, zbog zoga što je služba Sanitetskog prijevoza ostala u sklopu Doma zdravlja, odnosno nije se izdvojila od 01.01.2024.g. kako je bilo planirano. Materijalni rashodi financiraju se iz vlastitih izvora, prihoda od HZZO-a, iz decentraliziranih sredstava, te jedan mali dio iz donacija, pomoći, te nefinancijske imovine. Planirani su kako slijedi:

321 – Naknade troškova zaposlenima – 148.000 Eur

322 – Rashodi za materijal i energiju – 380.000 Eur

323 – Rashodi za usluge – 520.000 Eur

324 – Naknade troškova osobama izvan radnog odnosa - 1.000 Eur

329 – Ostali nespomenuti rashodi poslovanja – 70.000 Eur

Financijski rashodi (343) planirani su u iznosu 7.000 Eur, I.rebalansom ostali su nepromijenjeni u odnosu na izvorni plan, pokrivaju se iz vlastitih izvora.

Izvornim planom planirani su rashodi za nabavu nefinancijske imovine (4) u iznosu od 110.700 Eur, zbog potpisivanja novog ugovora s Ministarstvom regionalnog razvoja i EU fondova za nabavu uredske opreme i namještaja, povećani su na 116.742,25 Eur. Rashodi za nabavu nefinancijske imovine financiraju se uglavnom iz Decentraliziranih sredstava, manjim dijelom iz vlastitih izvora, te od pomoći. Nabava nefinancijske imovine planirana je kako slijedi:

422 – Postrojenja i oprema – 83.211 Eur, odnose se na nabavku razne uredske opreme i namještaja , računala, medicinske opreme, uređaja i sl.

451 – Dodatna ulaganja na građevinskim objektima – planirana su u iznosu 33.531,25 Eur, a financirala bi se iz decentraliziranih sredstava, odnose se na pufer spremnika i pumpe u strojarnici glavne zgrade.

Rezultat poslovanja -525.020,56 Eur, rezultat je nedostatnih prihoda od HZZO-a, te iz nadležnog proračuna za pokriće sve većih rashoda poslovanja i nabave nefinancijske imovine, proizišlih iz rasta plaća zaposlenih, rasta cijena energenata, materijala i sl. Dom zdravlja Dubrovnik planira manjak pokriti u 2024.g.

**Obrazloženje programa Financijskog plana za 2024.godinu:**

**Organizacijska klasifikacija:** Dom zdravlja Dubrovnik

**Razdjel 108** - Upravni odjel za zdravstvo, obitelj i branitelje

**Glava 02 -** Ustanove u zdravstvu

**Podglava 31712** - Dom zdravlja Dubrovnik

**Programska klasifikacija** Financijskog plana Doma zdravlja Dubrovnik sastoji se od sljedećih programa:

**1. Program A101209 Zakonski standard ustanova u zdravstvu -** izvornim planom planiran je iznos 335.748 Eur, dok je rebalansom smanjen na 205.740,00 Eur, odnosno 38,72%, smanjenje se odnosi na smanjenje Decentraliziranih sredstava. Sastoji se od sljedećih aktivnosti:

a) A101209A120901 Održavanje zdravstvenih ustanova, izvor 4.4., financiranje troškova skupine 32

b) A101209K120902 Opremanje zdravstvenih ustanova, izvor 4.4., financiranje trokova skupine 42

c) A101209K120903 Kapitalna ulaganja u zdravstvene ustanove, izvor 4.4., financiranje troškova

skupine 45

d) A101209K120904 Informatizacija zdravstvenih ustanova, izvor 4.4., financiranje rashoda skupine

32 i 42

**2. Program A101212 Program ustanova u zdravstvu iznad standarda** – rebalansom je iznos povećan s 5.484.077 Eur na 6.745.752,25 Eur, povećanje čini povećanje Sufinanciranja zdravstvene zaštite na otocima i poslovne djelatnosti za materijalne rashode, povećanje Pružanja usluga temeljem ugovora s HZZO-om zbog povećanja rashoda za zaposlene zbog nove uredbe o plaćama u javnim službama i zbog toga što se sanitetski prijevoz nije izdvojio iz Doma zdravlja Dubrovnik, povećanje Pružanja usluga izvan ugovora s HZZO-om gdje su povećani rashodi koji se financiraju prihodima za posebne namjene, te povećanje rashoda koji se financiraju prihodima od prodaje nefinancijske imovine i nadoknade štete s osnova osiguranja zbog većeg broja šteta na vozilima i isplate osiguranja za te štete. Također povećanje Programa A101212 čini i povećanje aktivnosti Usavršavanje zdravstvenih radnika i podizanje kvalitete zdravstvene zaštite za 50.000 Eur za rashode za zaposlene, materijalne rashode, te rashode za nabavu proizvedene dugotrajne imovine, radi povećanja iznosa ugovora zbog povećanja plaća, ugovora o djelu, sufinanciranja nabave stomatološke stolice i sl. Sastoji se od sljedećih aktivnosti:

a) A101212A121202 Sufinanciranje hitne medicinske pomoći u turističkoj sezoni, izvor 1.1.,

financiranje rashoda skupine 31

b) A101212A121203 Sufinanciranje zdravstvene zaštite na otocima i poslovne djelatnosti, izvor

1.1., financiranje rashoda skupine 31, 32, 42, te izvor 4.1, financiranje rashod skupine 42

c) A101212A121212 Pružanje usluga temeljem ugovora s HZZO-om, izvor 4.3., financiranje rashoda

skupina 31 i 32

d) A101212A121213 Pružanje usluga izvan ugovora s HZZO-om, financira se iz sljedećih izvora

- 3.2. – Vlastiti izvori, kojima se financiraju rashodi skupina 31, 32, 34, 42 i 45

- 4.3. – Prihodi za posebne namjene kojima se financiraju rashodi skupine 31

- 5.8. – Ostale pomoći – služe za financiranje rashoda skupine 45

- 6.2. – Donacije – služe za financiranje rashoda skupine 32

- 7.2. – Prihod od. prodaje nefinancijske imovine i naknade štete s osnova osiguranja – služe za

Financiranje rashoda skupina 32 i 42

e) A101212A121214 Usavršavanje zdravstvenih radnika i podizanje kvalitete zdravstvene zaštite, financira se iz sljedećih izvora:

- 5.8. – Ostale pomoći – služe za financiranje rashoda skupina 31, 32 i 42

- 5.9. – Pomoći/Fondovi EU – kojima se financiraju rashodi skupina 31 i 32 i 42

f) A101212T121209 Poticanje mjera za zdravstvene radnike, izvor 1.1, služi za financiranje rashoda

skupine 31

g) A101212T121215 Sufinanciranje palijativne skrbi, izvor 1.1., služe za financiranje rashoda skupine

31

**Funkcijska klasifikacija** Financijskog plana Doma zdravlja Dubrovnik sadrži rashode i izdatke koji se definiraju kao:

- 0721 – Opće medicinske usluge

- 0732 – Usluge specijalističkih bolnica

- 0760 – Poslovi i usluge zdravstva koji nisu drugdje svrstani.

**Ekonomska klasifikacija** Financijskog plana prikazana je kroz treću razinu kontnog plana prihoda i primitaka, te rashoda i izdataka.

**Lokacijska klasifikacija** – poslovi Doma zdravlja Dubrovnik odvijaju se unutra Dubrovačko-neretvanske županije.

Pojašnjenje aktivnosti:

**1.** **Održavanje zdravstevnih ustanova** – financira se iz Decentraliziranih sredstava, a odnosi se na na tekuće i investicijsko održavanje građevinskih objekata, opreme i prijevoznih sredstava. Ciljevi ovog programa su poboljšanje kvalitete zdravstvene zaštite, osiguravanje zdravstvenog standarda na području djelovanja Doma zdravlja Dubrovnik, kao i zadovoljavanje zakonskih normi kojima se govori o minimalnim uvjetima u pogledu prostora.

**2**. **Opremanje zdravstvenih ustanova** – program se financira iz Decentraliziranih sredstava. Odnosi se na opremanje zdravstvenih ustanova potrebnim namještajem, medicinskom opremom, te drugim uređajima. Cilj ovog programa je održavanje, kao i podizanje razine kvalitete zdravstvene zaštite stanovništva.

**3. Kapitalna ulaganja u zdravstvene ustanove** – financira se iz decentraliziranih sredstava, odnosi se na dodatna ulaganja na građevinskim objektima, opremi i vozilima Doma zdravlja Dubrovnik u cilju održavanja, te podizanja razine kvalitete zdravstvene zaštite.

**4. Informatizacija zdravstvenih ustanova –** ovaj program se financira iz Decentraliziranih sredstava. Cilj programa je osiguravanje osnovnih informatičkih potreba potrebnih za nesmetan rad (održavanje računalne opreme i programa), te unapređenje istih kroz nabavu nove opreme (računala, printeri i sl.).

**5.** **Sufinanciranje hitne medicinske pomoći u turističkoj sezoni** – sredstva za provedbu ovog programa Dom zdravlja Dubrovnik prima od nadležnog proračuna. Ovim programom osigurane su turističke ambulante Stari grad, Ston i Mljet. Cilj ovog programa je pružanje dodatne zdravstvene zaštite turistima za vrijeme trajanja turističke sezone.

**6. Sufinanciranje zdravstvene zaštite na otocima i poslovne djelatnosti** – sredstva Dom zdravlja Dubrovnik dobiva iz nadležnog proračuna, služe za sufinanciranje troškova medicinskog tima na otoku Koločepu, a cilj je osigurati stalnu medicinsku skrb na otoku za vrijeme Srpnja, Kolovoza i Rujna. Također ova sredstva služe i za financiranje nadstandardnog dijela tima sanitetskog prijevoza na području općine Mljet, a ima za cilj podizanje razine kvalitete zdravstvene zaštite na otoku Mljetu.

**7.** **Program Pružanje usluga temeljem ugovora s HZZO-om** – izvor prihoda su prihodi za posebne namjene temeljem ugovora s HZZO-om za obavljanje redovnih djelatnosti Doma zdravlja Dubrovnik. Cilj ove aktivnosti je osigurati podmirivanje obveza prema zaposlenima, dobavljačima, te osigurati sredstva potrebna za normalan i nesmetan rad Doma zdravlja Dubrovnik.

**8.** **Pružanje usluga izvan ugovora s HZZO-om** – izvori prihoda su prihodi od participacija i dopunskog zdravstvenog osiguranja, vlastiti prihodi od obavljanja redovnih djelatnosti Doma zdravlja Dubrovnik, prihodi od donacija, te prihodi od prodaje nefinancijske imovine i nadoknade štete s osnova osiguranja. Cilj je osigurati podmirivanje obveza prema zaposlenima, dobavljačima, osigurati nabavu potrebne nefinancijske imovine, te ostala sredstva potrebna za normalan i nesmetan rad Doma zdravlja Dubrovnik.

**9**. **Usavršavanje zdravstvenih radnika i podizanje kvalitete zdravstvene zaštite** – financira se iz Pomoći proračuna koji nije nadležan, pomoći od izvanproračunskih korisnika, te pomoći temeljem prijenosa EU sredstava. Navedena sredstva su uglavnom namjenjena za sufinanciranje plaća liječničkih timova, specijalizaciju liječnika specijalizanta, Covid dodatak 10% za djelatnike koji su u direktnom kontaktu s Covid pacjentima, te za rashode za nabavu proizvedene dugotrajne imovine. Cilj ovog programa je osiguravanje dovoljnog broja medicinskih timova koji nisu u timovima HZZO-a, ili ne ispunjavaju kvotu pacjenata, osiguravanje dovoljnog broja liječnika specijalista i sl.

**10. Poticanje mjera za zdravstvene radnike** – sredstva za ovaj program osigurana su u proračunu Dubrovačko-neretvanske županije, a namijenjena su za financiranje specijalizacije jednog liječnika specijalizanta. Cilj ovog programa je pomoći zdravstvenoj ustanovi osigurati potrebni liječnički kadar u narednim razdobljima.

**11. Sufinanciranje Palijativne skrbi –** nadležni proračunovim sredstvima pomaže Domu zdravlja financirati troškove palijativne skrbi.

Ravnatelj:

Branko Bazdan